Teie: 19.12.2024 nr 7-5/242020/2407497	
Õiguskantsleri Kantselei	
info@oiguskantsler.ee	
 	Meie: 02.06.2025 nr 2.-5/24/6023 - 3	

	

	
Vastus õiguskantsleri pöördumisele		

Austatud õiguskantsler	

Tallinna Tehnikagümnaasiumi kodukord on muudetud, punkt 9.7 on sõnastatud järgmiselt:
„Alaealistel põhikooli õpilastel on keelatud koolipäeva jooksul kooli territooriumilt lahkuda, v.a juhtudel, kui õpilased lähevad õppekäigule, ekskursioonile, võistlusele, olümpiaadile. Lisaks võib õpilane koolipäeva keskel koolist lahkuda kooliõe, klassijuhataja, kooli juhtkonna liikme kirjalikul loal või esitades turvatöötajale eKoolis oleva vanema tõendi.“. 
Gümnaasiumiõpilaste koolist lahkumist kord ei reguleeri.

Tallinna 53. Keskkooli kodukord on samuti muudetud, uues versioonis on punkt 17.3 sõnastatud järgmiselt:
„Koolipäeva keskel võib alaealine õpilane koolist lahkuda ainult kooliõe, klassijuhataja, kooli
juhtkonna liikme kirjalikul loal või esitades turvatöötajale eKoolis oleva vanema tõendi.“

Punkt 7.14 on sõnastatud: „Kui õpilane on sunnitud koolist õppepäeva jooksul lahkuma, teavitab ta sellest klassijuhatajat või
õppealajuhatajat, kes otsustab, kas õppetundidest puudumine on põhjendatud.“
Haridusameti hinnangul ei ole antud punkt vastuolus Põhikooli- ja Gümnaasiumiseaduse § 44 lg 7, st klassijuhataja või õppealajuhataja võtab gümnaasiumõpilase puhul lahkumise teadmiseks. Siiski võiks antud punkti sõnastus olla täpsem. Samas on nii õppenõukogu kui ka õpilasesindus selle kooskõlastanud.

Haridusameti kuraatorid vaatasid üle kõigi koolide kodukorrad ning tuvastasid, et tõepoolest on olulisel osal koolide kodukordadest (18 koolil) gümnaasiumiõpilaste osas erisus välja toomata ning nende liikumist võidakse piirata. 22 kooli kodukordades oli sõnastus korrektne või puudusid liikumist piiravad punktid üldse. Lisaks tuvastati veel puudusi või ebatäpsusi, sh näiteks koolivormi osas. Koolidele on edastatud palve uue õppeaasta alguseks kodukorrad korrastada. Haridusameti ettepanek oli anda koolidele selleks piisavalt aega, et kodukordade uuendamine toimuks koostöiselt ja läbimõeldult.

	
Lugupidamisega	

	
	
(allkirjastatud digitaalselt)	
Kaarel Rundu	
ameti juhataja

	

Koopia:	Tallinna Linnakantselei	

Krista Keedus
6404542 krista.keedus@tallinnlv.ee